12.   בקשה דחופה ביותר למתן הוראות להעברת האפוטרופוס מתפקידו
בבית-המשפט לענייני משפחה
תמ"ש_________
ב_________
בעניין:

החסויה __________ ת"ז ____________

ובעניין:

______________  ת"ז _____________



על-ידי בא-כוחה עורך-דין   _____________



מרח' ___________   עיר ____________




טל' ___________   פקס' ____________

("המבקשת")




נ ג ד




1.
_____________ ת"ז __________



על-ידי בא-כוחה עורך-דין  _____________



מרח' ___________  עיר ____________




טל' ___________  פקס' ____________




2.
__________________________



על-ידי בא-כוחה עורך-דין  _____________



מרח' ___________  עיר ____________




טל' ___________  פקס' ____________




3.
האפוטרופוס הכללי



על-ידי בא-כוחו עורך-דין ______________



מרח' ___________  עיר ____________



טל' ___________  פקס' ____________
("המשיבים")

בקשה דחופה ביותר למתן הוראות.

(במעמד צד אחד בלבד)

כב' בית-המשפט הנכבד יתבקש במעמד צד אחד בלבד ליתן הוראות בתיק זה, בדחיפות ככל שניתן, כדלקמן: 

א.
לבטל את מינויה של הגב' _________ כאפוטרופוס על הגוף של החסויה ולמנות תחתיה את מר _________ ת"ז _________. 

ב.
למנות את המבקשת כאפוטרופא על הרכוש של החסויה במקום עמותת __________ במינוי של קבע, ולחילופין – במינוי זמני בשלב זה.

ג.
אם ימצא לנכון כב' בית-המשפט לקבוע דיון בבקשה – לקבעו עוד בשבוע זה, ובהקדם ככל האפשר, לנוכח הימצאותם בארץ של המבקשת, מחד, וכן בן דודה _________, מאידך, החפצים להיות נוכחים בדיון זה ולהביע עמדתם.

ד.
להורות למשיבים 2-1 למסור למבקשת כל מידע המתייחס לחסויה ואשר היה בתחום סמכותם עת היו הם אפוטרופסים של החסויה.

נימוקי הבקשה:

מבוא:

1.
ביום ______ התקיים דיון בפני כב' בית-המשפט הנכבד, בבקשת המבקשת אשר כותרתה היתה "בקשה לביטול מינוי המשיבה 1 כאפוטרופוס של קבע לרכושה של החסויה ולמינוי אפוטרופוס של קבע אחר לרכושה של החסויה".
2.
כב' בית-המשפט נתן החלטה, ביום הנ"ל, לפיה המשיבה מס' 1 תיוותר אפוטרופה לגוף של החסויה (ואף ניתנה לכך הסכמת המבקשת) מחד, ומאידך ביטל בית-המשפט את מינוי המשיבה 1 כאפוטרופה על רכוש החסויה ומינה תחתיה (בהחלטה מאוחרת יותר מיום ________) את עמותת _________ באמצעות עורך-דין _________.

אפוטרופוס לגוף:

3.
מאז מונתה המשיבה 1 לתפקידה כאפוטרופא, מעלה היא בשליחותה ובאמון שנתן בה בית-המשפט, לא פעלה מאומה בתוקף תפקידה, והיא מזניחה את תפקידה, קרי, את החסויה, באופן מחפיר, וביודעין, ומצבה של החסויה הולך ומדרדר והגיע לרמה כה ירודה כפי שיפורט להלן.

4.
המבקשת הגיעה ארצה לאחרונה לבקר אצל אחותה החסויה והזדעזעה לראות את ההתדרדרות שחלה במצבה של החסויה. החסויה אינה מזהה יותר את המבקשת, אינה מדברת איתה, החסויה היתה מוצאת בכסא גלגלים ומוצבת במקום אחד ליד הדלת, ליד העוברים ושבים במקום שהוא פרוץ לרוח, שמן הסתם תרמו לכך שהחסויה חלתה והתקררה מספר פעמים, ורק התערבותה של המבקשת הביאה לכך שהחסויה מוקמה במקום לא פתוח לרוח, החסויה מוצאת מהמקלחת כשראשה רטוב והיא מתקררת, ורק המבקשת עמדה על כך ששערה של החסויה ינוגב במגבת יבשה, החסויה סובלת ממחלת באצבעות ידיה וברגליה (פונגוס), אינה מטופלת בכדורים לאור תופעות לוואי, אולם מנגד אינה מטופלת בטיפולים משלימים ידועים. מאומה לא נעשה על-מנת שהחסויה תיחשף לגירויים מהסביבה, לראות נוף אחר מזה הקודר של החדר ולשמוע קולות אחרים.


החסויה מטופלת על-ידי בחורה צעירה בת ________ המגיעה אליה לשעתיים בלבד ביום, מעסה את רגליה מעט, אולם היא אינה מטפלת מקצועית, אינה מעסה מקצועית, החסויה זקוקה לעיסוי בכל גופה והיא אוהבת זאת, החסויה זקוקה לטיפול רפלקסולוגי וכד' על-ידי מטפלים מקצועיים. מובן כי עלותה של המטפלת הצעירה והלא מוסמכת היא זולה מאוד ביחס למטפלים מקצועיים, למרות שהחסויה יכולה להרשות לעצמה את הטיפול הטוב ביותר.


אף אחד לא קורא ספרים/עיתונים לחסויה, מה שיכול היה לעניין אותה, לתרגל את מוחה, ולמנוע את ההסתגרות/הדעיכה פנימה.


שיניה של החסויה חולות ונרקבות ממש והיא אינה מקבלת כל טיפול, הטיפול הרפואי בחסויה הוא כושל ורשלני, כאילו לא שווה לבזבז עליה משאבים.


מצ"ב תמונות צבעוניות של שיני החסויה ומסומנות נספח "א".

נספח "א"


החסויה זקוקה גם למכשיר טלוויזיה בחדרה כך שהיא תוכל להיחשף לתוכניות בשפתה, השפה האנגלית, על-מנת למנוע התדרדרות בצלילות הדעת של החסויה, אשר נגרמת לבטח במצב זה בו היא מרותקת למיטה ואינה מוצאת מן החדר במשך כל היום. דא עקא, בית-חולים ___________, בו מאושפזת החסויה, הינו בית-חולים חרדי אשר אינו מתיר הכנסת מקלטי טלוויזיה בין כתליו.


לפיכך, תבקש המבקשת גם להעביר את החסויה לבית-חולים אחר בו תתאפשר הצבת מקלט טלוויזיה בחדרה של המבקשת, פעולה שעל המשיבה 1 היה לנקוט בה הן מסיבה זו והן לאור הטיפול הרשלני בחסויה.


כאמור, הטיפול בחסויה לוקה ביותר, הן מצד בית-החולים, כפי שפורט לעיל, והן מצד המשיבה 1 שאינה עומדת על המשמר לדעה מה נעשה עם החסויה.

5.
מעבר להזנחה של בית-החולים, הרי שההזנחה מצד המשיבה 1 היא חמורה שבעתיים, שכן אימה של המשיבה 1 מאושפזת באותו חדר בו מאושפזת החסויה, והמשיבה 1 מבקרת שם מידי יום ביומו, ולמרות זאת לא מצאה לנכון לפעול באופן מינימלי ולדאוג לטובת החסויה, לעקוב אחר מצבה ואחר הטיפול הניתן לה, לדרוש להוציא אותה לטייל בכסא מחוץ לחדר, לטפל בשיניה ועוד.

6.
החסויה הינה עתירת ממון, ואין לה כל בעיה לממן את כל הטיפולים והתנאים הסביבתיים הדרושים לטובתה ולרווחתה. כלל לא מובן מדוע לא נעשה שימוש בכספים אלה של החסויה לטובתה ולטובת בריאותה כאמור בעודה בעולם הזה, והוא נשמר לאחרים שייהנו ממנו לאחר שהחסויה תלך לעולמה.
7.
לא למותר להזכיר ולהדגיש, כי המשיבה 1 נמצאת בניגוד עניינים נוראי ומצמרר, שכן היא אמורה לזכות בנתח שמן מליטרת הבשר של עזבונה של החסויה, ומבחינתה של המשיבה 1 ככל שייחסכו כספים ולא יוצאו לטובת בריאותה של החסויה, כך תגדל המנה בה תזכה המשיבה 1. 


הדברים איומים. החסויה הולכת ודועכת ואין איש שם על לב, לרבות האפוטרופא על הגוף, המשיבה 1, שכן כשייגדע פתיל חייה של החסויה יפול בחלקה של המשיבה 1 סכום כסף עתק.
8.
לא זו בלבד, אלא שהמשיבה 1 אינה מקיימת כל קשר עם המבקשת ואינה מעדכנת אותה במאומה, לרבות במקרים בהם החסויה חולה, כאשר חובה עליה בתוקף תפקידה לדאוג לקשר ועדכון שוטף של אחותה של החסויה, שהיא שאר בשרה היחיד עלי אדמות. המשיבה 1 מחזיקה במספר הטלפון של המבקשת ב__________ ואף יכולה לקיים קשר עם המבקשת גם באמצעות מכרים משותפים (לדוגמה _________ העובד בבית-חולים _________), אולם היא נמנעת במכוון מלעשות כן, על-מנת להרחיק ממנה את מי שבעיניה של המשיבה 1 נראה כסכנה על השליטה בחסויה וקבלת הכספים להם מצפה המשיבה 1.

9.
יתר-על-כן, לאור הודעת המשיבה 2 כי לא ידעה שמונתה כאפוטרופוס לרכוש על החסויה וממילא לא פעלה מאומה בכל עניין כספי ולא ביצעה כל פעולה כספית בכספיה/רכושה של החסויה, עולה כי מי שמבצע פעולות כספיות/רכושיות לגבי החסויה היא המשיבה 1 וזאת ללא כל סמכות שכן המינוי של ה על הרכוש בוטל לפני זמן רב, וככל הנראה לא הביאה עובדה זו לידיעת המוסדות הכספיים השונים.


עובדה חמורה זו תומכת ביתר שאת כי המשיבה 1 עושה ככל העולה על רוחה ואינה רואה את טובתה של החסויה לנגד עיניה.

10.
ברור, איפוא, כי יש להעביר את המשיבה 1 מתפקידה כאפוטרופא בדחיפות רבה, ויפה שעה אחת קודם.

11.
תחת המשיבה 1 מבוקש למנות כאפוטרופוס לגוף על החסויה את מר ________ הנ"ל, אשר מתגורר בארץ והינו ידיד קרוב של המשפחה, ושל החסויה בפרט, מזה שנים רבות, עת עברו הוא ואשתו להתגורר בשכנות לחסויה בדירתה בארץ. החסויה ביקרה פעמים רבות בביתם של מר _________ ואשתו בביקוריה בארץ, והתארחה אצלם בשבתות בכל זמן שהותה בארץ.


בהקשר זה מצ"ב תצהירם של ה"ה _________ שהוגש במסגרת בש"א ________ בתיק זה ומסומן נספח "ב".

נספח "ב"

12.
למר ____________, בניגוד למשיבה 1, אין כל אינטרס כספי ו/או אחר לגבי החסויה, והמבקשת משוכנעת כי מר ____________, שנתן הסכמתו למינוי, יפעל כשהשיקול של טובת החסויה לנגד עיניו, ושיקול זה בלבד.

אפוטרופוס לרכוש: 

13.
כאמור לעיל, ביום _________ מונתה עמותת __________, המשיבה 2, לאפוטרופא על רכושה של החסויה. 

14.
ביום _________ פנה בא-כוח המבקשת אל המשיבה 2, והודיע, בין היתר, כי חלה הרעה במצבה הבריאותי של החסויה נוכח הזנחת הטיפול בה וכי החסויה זקוקה לטיפול שיניים דחוף. בא-כוח המבקשת ציין כי בכוונתו לפנות לבית-המשפט בבקשה למינוי אפוטרופא אחר לגוף על החסויה, וביקש כי המשיבה 2 תיצור עימו קשר בדחיפות.


מצ"ב מכתבו של בא-כוח המבקשת מיום _________ ומסומן נספח "ג".

נספח "ג"

15.
בתשובה הודיעה המשיבה 2 במכתב מיום _______ כי ככל הידוע לה לא מונתה לבסוף כלל כאפוטרופא לחסויה, קרי המשיבה 2 לא עשתה מאומה במשך חצי שנה!! מאז מונתה כאמור על-ידי בית-המשפט. די בכך כדי להעיד על העדר יכולתה, כוונתה ו/או רצינותה של המשיבה 2 לפעול ולהתעניין בצרכיה של החסויה ובהוצאותיה לאור מצבה, ולהעבירה מתפקידה בדחיפות.


מצ"ב מכתבה של המשיבה 2 מיום _________ ומסומן נספח "ד".

נספח "ד"

16.
בנסיבות אלה מבוקש למנות את המבקשת כאפוטרופוס על רכושה של החסויה על-מנת לדאוג לעריכת סדר ושמירת האינטרסים הכספיים של החסויה מחד, וחשוב מכך, על-מנת לאפשר את הוצאת הכספים הדרושים לשם מתן טיפול רפואי הולם לחסויה, לרבות ולדוגמה טיפול שיניים דחוף לו היא זקוקה ואינה מקבלת עד כה משום מה.


לאור הצורך הדחוף במינוי המבוקש כאמור, ואם לא ימצא כב' בית-המשפט לנכון למנות את המבקשת כאפוטרופא לרכוש במינוי של קבע כבר בשלב זה, מתבקש כב' בית-המשפט למנותה כאמור באופן זמני עד למתן החלטה אחרת.

17.
המבקשת סבורה כי כשם שהיתה זכאית להביע עמדתה מלכתחילה באשר לזהות האפוטרופוס על הגוף, כך היא זכאית להביע עמדה בת משמעות באשר לזהות האפוטרופוס על הרכוש, ויותר מזה להתמנות בעצמה כאפוטרופא לרכוש. 


יצויין ויודגש כי למבקשת אין כל ניגוד אינטרסים שהוא לגבי החסויה אלא להיפך, היא כמובן מעוניינת בכל מאודה בטובתה של אחותה החסויה. אדרבא, המבקשת הוציאה מכספיה שלה כספים רבים לטובת החסויה והטיפול בה מעצם היותה אחותה היחידה. יצויין כי בין החסויה למבקשת היו יחסי קרבה הדוקים ומיוחדים במינם, שררה ביניהן אהבה גדולה ויוצאת מגדר הרגיל, הן היו מסורות מאוד זו לזו ושרר ביניהן אמון מוחלט בכל דבר ועניין. לדוג' החסויה אף ביקשה בעבר כי המבקשת תצורף לחשבונה, ואף נחתם על-ידי שתיהן מסמך בהתאם, אולם המבקשת היא שנמנעה מכך לבסוף על-מנת שלא לסרבל את דיווחי המס שלה ב___________. החסויה הסמיכה את המבקשת ונתנה לה גישה חופשית לכספת של החסויה בארץ. למבקשת ולחסויה היו חשבונות בנק משותפים ב_________. החסויה והמבקשת תרמו במשותף ספר תורה לבית-כנסת חב"ד ב_________.


כל עניינה של המבקשת הוא כי החסויה, שמצבה הרפואי הורע כאמור בשל הזנחה, תקבל את הטיפול הטוב ביותר המגיע לה תוך מניעת החיסכון על חשבונה של החסויה והטיפול בה לטובת אלה שייהנו ממנו לאחר שתלך לעולמה כאמור לעיל. 


למותר לציין כי המבקשת תהיה מחוייבת בתוקף תפקידה כאפוטרופא, אם תמונה, אך ורק לטובתה של החסויה, ותפעל תחת פיקוחו של בית-המשפט ובהתאם להוראותיו בלבד.


מאז התאונה של החסויה, המבקשת נמצאת זמן רב בשנה בארץ, בדרך-כלל לפחות לחודש אחד מתוך ________ חודשים, ובמקרים דחופים בהם לא תהיה בארץ ולא יתאפשר לבצע פעולה כלשהי בדרך התקשורת המתקדמת היום ב-"כפר הגלובלי" העולמי, הרי שבא-כוח המבקשת יהיה נציגה החוקי לשם ביצוע הפעולות עליהן תורה לו, והכל כמובן תחת פיקוח בית-המשפט והוראותיו. 


זאת ועוד, מינויה של המבקשת כאמור, במקביל למינויו של מר _________ כאפוטרופוס על הגוף, יביא לשיתוף פעולה מלא ומהיר, החשוב ביותר לצורך ביצוע טיפולים לחסויה ללא דיחוי וכד'.

18.
נוכח כל האמור מתבקש כב' בית-המשפט להורות כמבוקש בראש הבקשה.

19.
מן הדין ומן הצדק להיעתר לבקשה.






_________________




__________, עורך-דין






בא-כוח המבקשת

